





У Г О В О Р

Закључен  између:
1.  ЈАВНE МЕДИЈСКE УСТАНОВE РАДИО-ТЕЛЕВИЗИЈА СРБИЈЕ са седиштем у Београду, улица Таковска бр 10, ПИБ: 104397527, матични број: 17644661, коју заступа Мања Грчић, генерални директор (у даљем тексту Корисник услуге) 

и

2.  ____________________________________________________ (у даљем тексту Пружалац услуге)
Члан 1.
Уговорне стране констатују да је предмет овог уговора регулисање међусобних права и обавеза уговорних страна, у вези са пружањем услуге делимичног прегледа (процена стања) конструкције 4.спрата објекта Радио
Београда у улици Хиландарској 2, у свему у складу са усвојеном Понудом број __________ од ________ године.

На овај уговор не примењује се Закон о јавним набавкама у складу са чланом 27. став 1 тачка 1. Закона о јавним набавкама. Позиција из Плана за 2026 је 2.2.259
            Члан 2.


             Услуга, која је предмет уговора, обухвата детаљан преглед, утврђивање стања и контролни статички прорачун међуспратне конструкције четвртог спрата у простору библиотеке на адреси Хиландарска 2:

· детаљан визуелни макроскопски преглед, утврђивање општих карактеристика међуспратне конструкције и евидентирање оштећења и недостатака,

· утврђивање геометрије конструкцијских елемената-димензије греда, плоча и зидова, који су део разматране конструкције или непосредно утичу на њено функционисање,

· утврђивање врсте, количине и положаја уграђене арматуре у примарним носећим армирано-бетонским елементима предметне међуспратне конструкције,
· процена интензитета оптерећења у свим релевантним фазама експлоатације предметне међуспратне конструкције, тј у време складиштења библиотечког фонда, као и након његовог измештања,

· утврђивање дозвољеног експлоатационог оптерећења, прописивање даљег режима коришћења простора, као и прописивање мера санације или ојачања, уколико се покаже као потребно.

· Услуга се обавља благовремено у договору са Службом за изградњу и одржавање  објеката Корисника, у термину који одговара и Кориснику и Пружаоцу услуге, а све у складу са усвојеном Понудом из члана 1 уговора.

Пружалац услуге се обавезује да пружи услугу из члана 1. овог уговора, у складу са усвојеном Понудом, у трајању од у трајању од 60  календарских дана од дана увођења у посао писаним путем.

За услугу из члана 1. уговора, Пружалац услуге ће доставиту „Елаборат о стању међуспратне конструкције“, на писарницу Корисника услуге.

Члан 3.

Накнада за пружање услуге из члана 1 овог уговора износи _________ динара без ПДВ-а, коју ће РТС да уплати Пружаоцу услуге у року од  20 дана од дана пријема исправног рачуна путем СЕФ-а, са придруженим позитивним Записником о пруженој услузи, потписаним од стране обе уговорне стране, и позивом на број РТС уговора.
Цене су фиксне и важе све време трајања уговора. Место трошка: 2604
    Члан 4.
Пружалац услуге је дужан да сарађује са овлашћеним лицима Корисника услуге, као и да их за време трајања овог уговора обавештава о свим битним чињеницама у извршавању уговореног посла.

Пружалац услуге је дужан да предузме све што је у његовој моћи да не дође до неовлашћене употребе података о чињеницама, које је сазнао од Корисника услуге или током реализације уговореног посла, као и да све информације у вези са предметом овог уговора чува као пословну тајну.
Место: Објекат РТС-а, Београд, Хиландарска 2.
Члан 5.

Корисник услуге се обавезује:
- да Пружаоцу услуге пружи све потребне податке, информације и преда потребну документацију, који су неопходни и/или могу бити од значаја за обављање уговореног посла;

-  да Пружаоцу услуге пружи сваку помоћ коју он разумно може да очекује, у разумном року;

- да Пружаоцу услуге обезбеди административне и техничке услове за несметано обављање уговореног посла.
Члан 6.

ПРУЖАЛАЦ УСЛУГЕ је дужан да све радње и активности, као и услугу која је предмет овог Уговора, у целости извршава квалитетно и у року, уз поштовање и примену свих норми које обезбеђују и гарантују највиши степен професионалности, а уз примену најсавременијих  техничко-технолошких стандарда за ову врсту услуга. ПРУЖАЛАЦ УСЛУГЕ гарантује да ће за извршење предметне услуге обезбедити стручне извршиоце и друго потребно особље за чије квалитетно извршење посла гарантује неограничено.
Члан 7.
Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе. 


Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.


Уговорна страна  погођена вишом силом дужна је да у писаној форми у року од 3 дана од наступања <више силе> обавести другу страну о настанку непредвиђених околности и притом достави одговарајуће доказе.

По престанку дејства више силе уговорне стране заједнички договарају договарају наставак даље сарадње, а што ће бити констатовано искључиво доношењем Анекса уговора, којим ће бити прецизирани сви битни елементи.
Члан 8.

Уговор се не сме користити за било које друге сврхе које нису предмет уговора, а нарочито не сме бити учињен доступним трећим лицима, нити заложити трећем лицу без претходне писане сагласности Корисника услуге.
            Члан 9.

Овај Уговор сауговарачи могу раскинути споразумно или једнострано уз писани отказни рок од 15 дана. 

Уколико ПРУЖАЛАЦ УСЛУГЕ не извршава уговором преузете обавезе или их не извршава благовремено   дужан је да на позив Корисника, а који позив му је достављен у писаној форми, а у остављеном року од 15 дана отклони све примедбе у вези са испуњењем уговорених обавеза. 


Уколико и након упозорења из претходног става ПРУЖАЛАЦ УСЛУГЕ не извршава уговором преузете обавезе или их не извршава благовремено Корисник има право да раскине овај уговор уз писани отказни рок од 15 дана од дана достављања писаног обавештења о раскиду и има право да тражи накнаду штете због неиспуњења, односно неблаговременог испуњења уговорних обавеза.

   
Уговор се може раскинути и у другим случајевима предвиђеним законом.
    Члан 10.

Одредбе овог уговора су поверљиве и не могу бити саопштене другим правним и физичким лицима без обостране сагласности уговорних страна. У случају непоштовања ове обавезе уговорних страна, страна која је омогућила приступ информацијама које су садржане у овом уговору у обавези је да другој уговорној страни надокнади сву стварну, непосредну и посредну штету, а такво поступање представља непоштовање уговорних обавеза и подразумева примену члана 10 овог уговора.
               Изузетак од примене одредаба овог члана угвовора представља поступање РТС као уговорне стране која је, као установа јавног сектора, у обавези да примењује Закон о слободном приступу информацијама од јавног значаја и поступа у складу са праксом и решењима Повереника за информације од јавног значаја и заштиту података о личности, као и решењима и захтевима других државних органа и регулаторних тела,  којима може бити обавезан да достави уговор или информације у вези са уговором, у складу са законом.
                                                                            Члан 11.
На све остало што није регулисано овим Уговором примењиваће се одредбе Закона о облигационим односима, као и други позитивни прописи који регулишу ову област.

Све евентуалне спорове који би могли настати из овог уговора или поводом овог уговора, странке ће покушати да реше споразумно. Уколико странке не постигну споразумно решење, за решење спора надлежан је Привредни суд у Београду.
                                                                           Члан 12
.
Овај Уговор је сачињен у 6 (шест) истоветних примерака, од којих 4 (четири) задржава Корисник услуге, а 2 (два) примерка Пружалац услуге.
Прилог: Понуда број _____________2026. године.
за Пружаoца услуге
                                       
              за Корисникa услуге
           __________________                                                                 ________________________
                              



     
                                   Мања Грчић

                     

                                                                                Генерални директор
